alexandrainst/scandi-wiki huggingface dataset:
Kalsoyarfjørður

Kalsoyarfjørður er millum Kunoynna og Kalsoynna. Hann er djúpur og eisini reinur. 

Firðir í Føroyum
Hestfjørður

Hestfjørður er millum Hestoy og Streymoy. Havalda setir lítið inn á Hestfjørð, men hart rák, ójavnt dýpi og meldur í streyminum ger, at har ofta er óslætt. Millum Hest og Koltur vestanfyri og Streymoynna eystanfyri er Hestfjørður. 

Firðir í Føroyum
Vestmannasund

Vestmannasund er sundið millum Streymoy og Vágar. Vestmannasund er reint og djúpt, men sera streymhart í norðara parti. Tá ið ein kemur suður um Skræling, rekur spakari. 1. desember 2014 var dagligi miðalhitin í sjónum við Oyrargjógv 9,18 °C. Hetta er heitasti dagur mátaður í desember við Oyrargjógv og Mykines, síðani mátingarnar byrjaðu í 1914, skrivar Havstovan á heimasíðu síni hav.fo. Metið frammanundan var frá 2.- og 3. desember 2009, tá miðalhitin var 8,91 °C. Allar teir fyrstu seks dagarnar í desember 2014, var sjógvurin við Oyrargjógv heitari enn gamla metið í 2009. Hitamátingarnar verða gjørdar fyri at fylgja við langtíðarbroytingum, sum ávirka vistskipanina á Landgrunninum, og fyri at fáa meir innlit í útskiftingina av sjógvi millum opið hav og Landgrunnin. Havstovan hevur hitamátarar liggjandi við Oyrargjógv og Skopun, ið støðugt máta hitan í sjónum. Hitin er áleið tann sami í báðum støðum. Orsøkin er, at sjógvurin innast á Landgrunninum verður so væl blandaður av sjóvarfalli.

Kelda 

Sund í Føroyum
Vestmanna
Mykinesfjørður

Mykinesfjørður er ógvuliga streymharður og óreinur og hevur orð fyri at vera versti fjørður í Føroyum. 

Firðir í Føroyum
Ayers Rock

Uluru, eisini kend sum Ayers Rock (alment: Uluru / Ayers Rock), er hin best umtókti merkisstaðurin í Avstralia. Hesin veldigi sandsteinskletturin, ið skjýtur seg upp úr slættari, stórari oyðimørk, er 348 m. høgur. Hóast hann stendur nógvar hundrað kilometrar frá bygdum øki, kemur nógv ferðafólk hagar. Hann er samstundis ein hin størsti halgidómurin hjá avstralska upprunafólkinum aboriginunum. Uluru/Ayers Rock er serliga vakur í skýmingini, tá ið ljósið og litirnir skifta.

Ávísingar úteftir 
 Tjóðargarðurin Uluru-Kata Tjuta, parksaustralia.gov.au

Keldur 

Avstralia
Norðaru Øki
Tuvalu

Tuvalu er ein kyrrahavsoyggj. Íbúgvarnir á Tuvalu eru av polynesiskum uppruna, og er talan um ein av fólkafátækastu statunum í heiminum. Bert Vatikanið hevur færri íbúgvar. Bert 10 544 fólk búleikast spjadd út á níggju koralloyggjum. Kyrrahavsparadísið Tuvalu er miðskeiðis millum Hawaii og Avstralia. Oyggjarnar byggja á koral­riv, sum vaksa spakuliga, so hvørt sum havið fløðir. Spurningurin er tó, um havið komandi árini fløðir skjótari enn higartil, so oyggjarnar hvørva av heimskortinum. Um havið ikki fløðir so nógv, kunnu stórir trupulleikar tó standast av vatnflóð og stormskaðum, sum oyðileggja grøði og drekkivatn. Hægsti blettur á oyggjunum er bert 5 metrar yvir havinum. Teir uml 12.000 íbúgvararnir á teimum 9 oyggjunum hava fingið loyvi at flyta til Nýsælands, um hóttanin gerst veruleiki .

Búskapur 

Oyggjarnar eru fátækar. Ójavnt er eisini býtt. Lítil og eingin vøkstur, og ongar keldur, so tey eru t.d. bundin at savna saman regnvatn.

Keldur 

Polynesia
Kyrrahavsoyggjarnar
Oyggjar
Tuvalu
Oggy og kakkulakkarnir

Oggy og kakkulakkarnir (franskt "Oggy et les Cafards") er ein fronsk teknifilmsrøð fyri smá børn. Teknifilmsrøðin hevur eisini verið at sæð í Kringvarpi Føroya.

Børn
Sjónvarpssendingar
Listi yvir róðrarfeløg í Føroyum

Niðanfyri sæst yvirlit yvir róðrarfeløg í Føroyum:

Keldur

Slóðir úteftir 
RSF.fo

!
Fox News Channel

Fox News Channel er ein tíðindarás. FNC, sum tað verður stytt, var stovnað í 1996 . Fox News hevur sín uppruna í USA, har eini 5000 fólk starvast á ymsum støðum kring landið. Hetta er ein sjónvarpsrás, sum sendir til 50 natiónir og uml. 150 milliónir menniskju hava møguleikan at síggja FNC. Fox News hevur høvuðsskrivstovu sína í Manhattan, New York City.

Fox News verður vanliga mett at liggja rættiliga langt til høgru.

Amerikanskir tíðindamiðlar
Tíðindamiðlar
Sjónvarp í USA
Kappróðrarfelagið NSÍ

Kappróðrarfelagið NSÍ er eitt føroyskt róðrarfelag av Glyvrum. Bátarnir hjá felagnum eru gulir við svørtum stokkum. Felagið er triðmest vinnandi kappróðrarfelag í Føroyum við 20 FM heitum í tíðarskeiðnum 1973-2011.

Bátar og vunnin FM 
5 mannafør:
Tjaldrið - 5 FM hjá 5-mannaførum við dreingjum og 1 FM hjá 5-mannaførum við kvinnum
Spógvin - ? FM - Barnaróður dreingir vunnu FM í 2011

6 mannafar:
Sølmundur - 3 FM við 6-mannaførum hjá monnum og 1 FM við 6-mannaførum hjá kvinnum

8 mannafar:
Heiðabáturin - 2 FM

10 mannafar:
Eysturoyingur - 7 FM heiti, sum er næst mest, bara Havnarbáturin hevur vunnið fleiri.

Føroyameistaraheitið 
Allir bátarnir hjá Kappróðrarfelagnum NSÍ hava vunnið FM:
Spógvin FM 2011, barnaróður dreingir
Tjaldrið - 5 FM hjá 5-mannaførum við dreingjum og 1 FM hjá 5-mannaførum við kvinnum
Sølmundur hevur vunnið 3 FM við 6-mannaførum hjá monnum og 1 FM við 6-mannaførum hjá kvinnum
Heiðabáturin hevur vunnið 2 FM
Eysturoyingur hevur vunnið 7 FM

Nevnd 
Formaður: Ludvík við Stein
Næstformaður: Bjarki Danielsen
Skrivari: Bogi Olsen 
Kassameistari: Hilmar Sam Lamhauge
Nevndarlimur: Eiler Lamhauge
Tiltakslimir: Sámal Hansen og Gudmundur Danielsen

Myndir

Keldur

Slóðir úteftir 
Heimasíðan hjá Kappróðrarfelagnum NSÍ

Føroysk róðrarfeløg
Oahu

Oahu (á hawaiianskum Oʻahu) er ein kyrrahavsoyggj. Oʻahu er við sínum umleið 1,545 km2 triðstørsta oyggj í Hawai'i, og her búgva umleið 953 túsund fólk. Størsi býurin og eisini høvuðsstaður í Hawai'i er Honolulu. Hægsta punktið á oynni er Mount Kaʻala 1220 m. Fólkatættleikin her er væl oman fyri miðalfólkatalið í Hawai'i. Fólkatættleikin er 631,7 persónar fyri ferkilometurin, og tað er nógv í amerikanskum høpi. Fólkatættleikin í Hawai’i er í miðal 82,6 fólk fyri hvønn km2 og í USA 34,2/km2. Á Oʻahu er nógv fólk av japanskum uppruna. 

Havið kring Oʻahu er fult av lívi og heimstaður hjá til dømis hvalum, delfinum og stórum havskjaldbøkum, ið til tíðir kunnu síggjast frá landi. 

Hawaii
Oyggjar í USA
Edson Celulari

Edson Francisco Celulari (føddur 20. mars 1958 í Bauru) er sjónleikari úr Brasil.

Lívsleið
Celulari var limur í Porão 7, ein amatør sjónleikarabólkur úr São Carlos. Tá ið hann var 16 ára gamal, flutti hann til São Paulo at lesa drama á Escola de Arte Dramática (Dramatic Art School) á University of São Paulo. Celulari spældi fyri fyrstu ferð í sjónvarpsframleiðslu í 1978 í telenovel-filminum Salário Minimo hjá TV Tupi. Síðan tá hevur Celulari spælt í fleiri sjónvarps, film og pall framleiðslum.

Hann var giftur við sjónleikarinnuni Cláudia Raia frá 1993 til 2010. Tey spældu saman í telenovela sjónvarpsrøðunum Deus nos Acuda og Torre de Babel.

Brasilskir sjónleikarar
Føðingar í 1958
Hilo

Hilo er næststørsti býur í Hawai'i. Býurin hevur umleið 43 263 íbúgvar. Hilo liggur á oynni Hawai'i. 

Hawaii
Býir í Hawaii
Ernest Borgnine

Ernest Borgnine (f. 24. januar 1917 í Connecticut – d. 8. juli 2012 í Kalifornia) hevur verið við í nógvum filmum. Ofta sum óndi maðurin ella banditturin. Eisini hevur hann havt leiklut í fleiri sjónvarpsrøðum. Ernest Borgnine varð føddur við navninum Ermes Effron Borgnino 24. januar 1917 í Hamden í Connecticut í USA. Kendi amerikanski filmssjónleikarin andaðist 8. juli 2012. Hann gjørdist 95 ára gamal. Hann vann sær ein Oscar fyri leiklutin sum Marty Piletti í fiminum "Marty" í 1955. Honum er eisini ognað ein stjørna á kenda Walk of Fame í Hollywood, Kalifornia. Í 1973 giftist hann norsku Tova Træsnæs, sum nú situr einkja. Hon er annars fimta kona hansara og er kend fyri kosmetikkfyritøku sína "Beauty of Tova". Borgnine var í mong ár í amerikansku sjóverjuni, áðrenn hann fór á sjónleikaraskúla. Fyrstu ferð á palli var á Broadway, New York í 1947, og fólk løgdu hann til merkis. Á filmi var hann fyrstu ferð at síggja í 1951. Seinni gjørdist hann kendur sum óndi sersjanturin í "From Here To Eternity" í 1953.

Amerikanskir sjónleikarar
Svartisvanur

Tann svarti svanin (latín Cygnus atratus) er av dunnuættini. Tann svarti svanin hoyrir ikki heima í evropeiska fuglaheiminum, men hann hevur álíkavæl klára at búsett seg í fleiri londum, millum annað í Týsklandi og í Stóra Bretlandi. Eisini eru svartir svanar sæddir um alt Danmark seinnu árini. Tá evropear komu til Avstralia á fyrsta sinni, sóu teir ein bólk av svørtum svanum. Hetta var ongantíð sæð fyrr av evropeum, tí í okkara hugaheimi er ein svanur hvítur. Hann er eisini innfluttur til Nýsælands. Tann svarti steggin er vanliga sótsvartur, hevur svørt bein og eitt reytt nev. Honin er eitt sindur minni og hevur eitt nev sum ikki er líka reytt sum hjá steggjanum. Ungarnir eru grábrúnir og hava grátt nev. 

Í m.a. 2014 sóu fólk á Skála ein svartan svana við Prestá. Ikki er greitt hvussu leingi hann hevur verið í Føroyum, og um hann hevur fylgi av fleiri svørtum svanum. Tað er sera sjáldsamt at síggja tann svarta svanan í Føroyum.

Fuglabókin 

Stundum ala teir hann í dýragørðum í Evropa, og í einum landsynningsstormi var ein komin í túnið í Sørvági kanska úr Onglandi. Hann var spakur og sera vakur. Størstu veingjafjaðrarnar vóru hvítar; annars var hann svartur, uttan nevið, sum var fagurt reytt við einari hvítari rond tvørturum. Fjaðrarnar omaná lagaðu seg í vøkrum bylgjum tvørtur. eftir veingjunum og bakinum. Hann varð sleptur á Leitisvatn og livdi har í nøkur ár. Sera fólkaalskin var hann, kom stundum tætt til fólk og fylgdist so við teimum. Mong kendu tað sum ein sakn, tá ið hann var deyður .

Sí eisini 

 Fuglar í Føroyum

Keldur 

Fuglar
Skúgvur

Skúgvur (lat. Stercorarius skua) er nakað sum mási til støddar, brúnur sum hini kjógvasløgini, ikki búkhvítur og hevur onga snældu. Sum kjógvin er eftir ritu, er skúgvurin eftir likku, eltir hana, snittandi og snarandi, inntil hon má spýggja. Men kemur tá ein flokkur av ritum og ternum eftir honum, so má hann skunda sær at flýggja. Og ikki er hann snúiligari enn so, at kjógvin tuskar hann av. Úr sjónum fær hann sær seið og sild. Fyri bjargafuglin er hann skaðiligur, helst fyri lundan, tekur bæði egg og fugl. Lítið er til av honum. Tað, sum er í Evropa, hevur tikið sær búgv í somu londum sum Norðmenn í forðum, í Føroyum, Hetlandi, Orknoyggjum, Hebridum, Íslandi og ikki sørt í Grønlandi. 

Áður átti hann nógvur í Føroyum. Søgn er, at í støðum var hann so tættur, at fjallmenn stundum, tá ið um ráddi, nýttu eggini til at blaka fyri seyð. Í summum bygdum beinskerdu teir ungarnar og tóku teir so — mangar túsund í tali — tá ið teir vóru fullvaksnir og feitir. Men fyri skaðan, hann gjørdi í bjørgunum, varð roynt at avoyða hann, og tað eydnaðist teimum so, at um ár 1900 vistu teir bara 4 pør vera eftir — í Skúvoy, Stóru Dímun, Svínoy og Saksun. Tá friðlýstu teir hann, og nú er hann væl afturnørdur. Mestur er hann í Saksun; har eiga um 100 pør, og ikki er nevnt um nakað spell av teimum. Tað sigst eisini, at í teimum høgum, sum hann áður átti mestur, skóru teir meiri seyð tá, enn teir skera nú. Har, sum fuglur, ið føðir seg av sjónum, eigur nógvur, verður altíð nógv gras.

Sí eisini 
 Fuglar í Føroyum

Keldur 
 Mikkjal á Ryggi: Fuglabókin, Dýralæra II. 1951.

Fuglar
1776

1776 (MDCCLXXVI) var sambært gregorianska kalendaranum eitt leypár, ið byrjaði á einum 
mánadegi, og sambært julianska kalendaranum eitt leypár, ið byrjaði á einum 
fríggjadegi.

Hendingar 
 4. juli - USA verður sjálvstøðugt ríki.

Føðingar

Andlát 
 25. august - David Hume, skotskur heimspekingur og søguskrivari (d. 1711)
Kvívíkar Sóknar Róðrarfelag

Kvívíkar Sóknar Róðrarfelag er eitt kappróðrarfelag úr Kvívík og grannabygdunum. Róðrarfelagið varð stovnað 7. mai 1967. Felagið eigur ella hevur átt bátarnar: Junkarin, sum er 5-mannafar og Kvívíkingur og Kvívíksbáturin, sum eru 8-mannafør.

FM heitið 
Junkarin 5-mannafør dreingir:
1975
1976
1998
Junkarin 5-mannafør kvinnur:
2011
Junkarin dreingir, barnaróður
2012

Myndir

Keldur

Slóðir úteftir 

Føroysk róðrarfeløg
Summar-OL 2012

Summar OL 2012, eisini nevnt OL 2012, 30. Olympisku summarleikirnir vóru hildnir í Olympic Park, London, Ongland, Stórabretland, í døgunum 27. juli til 12. august 2012.
London er harvið tann fyrsti býurin, sum alment er vertur fyri olympisku leikunum trýggjar ferðir, eftir at hava verið vertur í 1908 og í 1948. 

Fyri aðru ferð nakrantíð luttók ein føroyingur á Olympisku Leikunum, tá Pál Joensen svam fyri Danmark, eftirsum Føroyar ikki sleppur at luttaka á leikunum. Umframt Pál hevur Katrin Olsen eisini luttikið á Olympisku Leikunum, hon luttók sum rógvari og luttók eisini fyri Danmark.

Leikirnir

Ítróttargreinar

Tíðarætlan 
Tann almenna tíðarætlanin varð almannakunngjørd hin 15. februar 2011

Hygg eisini at 
Heiðursmerkjabýtið á Summar-OL 2012

Keldur

Slóðir úteftir 

 Heimasíðan hjá Olympisku Leikunum

Bretland
Summar-OL 2012
Jared Harris

Jared Francis Harris (* 24. august 1961 í London í Englandi, er ein bretskur sjónleikari, best kendur fyri sínar leiklutir sum Lane Pryce í AMC røðini Mad Men, Mac McGrath í Mr. Deeds, Professor Moriarty í Sherlock Holmes: A Game of Shadows, og sum David Robert Jones í Fox science-fiction røðini Fringe.

Jared Harris er sonur sjónleikaran Richard Harris og sjónleikarinnuna Elizabeth Rees-Williams.

Slóðir úteftir
Jared Harris IMDb The Internet Movie Database

Bretar
Bretskir sjónleikarar
Hvalvíkar Streymnesar Róðrarfelag

Hvalvíkar Streymnesar Róðrarfelag er eitt føroyskt kappróðrarfelag úr bygdunum Streymnes og Hvalvík, sum varð stovnað í 1976. Bátarnir hjá felagnum eru grønir við svørtum stokkum. 

Bæði Hvessingur og Báran hava vunnið FM-heiti. Í 2020 luttekur felagið við trimum manningum í FM-róðrum; Hvessingur (6 mannafør menn), Báran (5 mannafør kvinnur) og Nísan (barnaróður).

Føroyameistaraheitið 
Báran, 5-mannafør kvinnur:
1993
1994
1995

Hvessingur, 6-mannafør kvinnur:
1996
1998

Hvessingur, 6-mannafør menn:

 1978
 1980
 1988
 1993
 1994
 1995
 1997
 1999
 2014
 2019

Keldur

Slóðir úteftir 

Føroysk róðrarfeløg
Steypakappingin í kvinnufótbólti

Steypakappingin í kvinnufótbólti hevur verið skipað síðan 1990.

Listi yvir steypafinalur hjá kvinnum

Listi yvir finalur:

Finalur

Steypavinnarar eftir felag

Feløgini við skráskrift eru antin ikki til longur ella hava ikki nakað lið í 1. kvinnur longur ella hava lagt saman við annað lið.

Sí eisini 

 Løgmanssteypið

Keldur 

Fótbóltur í Føroyum
Kvinnufótbóltur í Føroyum
Ítróttarkappingar í Føroyum
Betri Deildin kvinnur

Betri Deildin kvinnur er besta kvinnudeildin í Føroyum. FSF hevur skipað fyri kvinnufótbólti síðan 1985. Steypakappingin í kvinnufótbólti byrjaði fimm ár seinni í 1990. KÍ kvinnurnar eiga metið fyri flest FM heitið, tær hava vunnið FM 20 ferðir, harav 17 ár upp í slag. Vinnarin av deildini kvalifiserar seg til UEFA Women's Champions League.

Feløg sum hava lið í Betri Deildini kvinnur 

Í 2020 vóru tað seks lið, ið kappaðust um føroyameistaraheitið, tað eru líka nógv lið sum í 2018. Í 2019 vóru bert fimm lið. NSÍ hevur aftur nú fingið lið í bestu kvinnudeildina.

Listi yvir Føroymeistar 
Niðanfyri sæst yvirlit yvir tey sum hava vunnið FM síðan kvinnufótbólturin byrjaði í 1985: 
KÍ vann sítt 20. føroyameistaraheitið í 2020.

 1985: B36 (1)
 1986: HB (1)
 1987: B36 (2)
 1988: HB (2)
 1989: HB (3)
 1990: SKÁLA (1)
 1991: ÍF (1)
 1992: SKÁLA (2)
 1993: HB (4)
 1994: HB (5)
 1995: HB (6)
 1996: B36 (3)
 1997: KÍ (1)
 1998: B36 (4)
 1999: HB (7)
 2000: KÍ (2)
 2001: KÍ (3)
 2002: KÍ (4)
 2003: KÍ (5)
 2004: KÍ (6)
 2005: KÍ (7)
 2006: KÍ (8)
 2007: KÍ (9)
 2008: KÍ (10)
 2009: KÍ (11)
 2010: KÍ (12)
 2011: KÍ (13)
 2012: KÍ (14)
 2013: KÍ (15)
 2014: KÍ (16)
 2015: KÍ (17)
 2016: KÍ (18)
 2017: EB/Streymur/Skála (1)
 2018: EB/Streymur/Skála (2)
 2019: KÍ (19)
 2020: KÍ (20)
 2021: KÍ (21)
 2022: KÍ (22)

Hagtøl yvir føroyameistaraheiti 
 KÍ: 20 ferðir føroyameistari
 HB: 7 ferðir føroyameistari
 B36: 4 ferðir føroyameistari
 SKÁLA: 2 ferðir føroyameistari
 ÍF: 1 ferð føroyameistari
 EB/Streymur/Skála: 2 ferðir føroyameistari

Bestu málskjúttar 

Rannvá B. Andreasen hevur vunnið gylta skógvin heili 12 ferðir, fyrstu ferð var í 1997.

2020 - Evy á Lakjuni (KÍ) 17 mál
2019 - Heidi Sevdal (HB) 25 mál
2018 - Heidi Sevdal (HB) 23 mál
2017 - Heidi Sevdal (EBS/Skála) 33 mál
2016 - Milja Simonsen (HB) 25 mál
2015 - Heidi Sevdal (HB), Maria Thomsen (KÍ) 22 mál
2014 - Heidi Sevdal, Rannvá B. Andreasen 29 mál
2013 - Heidi Sevdal 29 mál
2012 - Rannvá B. Andreasen skoraði 33 mál
2011 - Rannvá B. Andreasen skoraði 29 mál
2010 - Rannvá B. Andreasen skoraði 27 mál
2009 - Rannvá B. Andreasen skoraði 28 mál
2008 - Rannvá B. Andreasen skoraði 27 mál
2007 - Malena Josephsen skoraði 17 mál
2006 - Rannvá B. Andreasen og Hanna Højgaard skoraðu 28 mál
2005 - Malena Josephsen skoraði 27 mál
2004 - Rannvá B. Andreasen skoraði 30 mál
2003 - Rannvá B. Andreasen skoraði 46 mál
2002 - Rannvá B. Andreasen skoraði 36 mál
2001 - Kristina Eyðbjørnsdóttir skoraði 17 mál
2000 - Halltóra Joensen skoraði 26 mál
1999 - Eyðfríð Kristiansen skoraði 12 mál
1998 - Rannvá B. Andreasen skoraði 20 mál
1997 - Rannvá B. Andreasen skoraði 28 mál
1996 - Signhild Petersen, Sigrun Mikkelsen og Sonja Steinhólm skoraðu 11 mál hvør
1995 - Sigrun Mikkelsen skoraði 30 mál
1994 - Helga Ellingsgaard skoraði 15 mál
1993 - Helga Ellingsgaard skoraði 11 mál

Keldur 

Kvinnufótbóltur í Føroyum
Rikke Møller Pedersen

Rikke Møller Pedersen (fødd 9. januar 1989) er ein danskur svimjari sum svimur við Svømmeklubben Frem og STO95 í Odense, umframt at hon svimur fyri Danmark í altjóða kappingum. Hon er ein av teimum, sum skulu svimja á OL 2012 í London. Á EM á stuttbana í desember 2008 setti hon danskt met í 100 metrum bringusvimjing við tíðini 1:06.55  og í 200 m bringusvimjing við tíðini 2:23.55. Á DM á stuttbana í oktober 2009, betraði hon metið í 100m og 200m bringusvimjing, og setti samstundis eitt nýtt evropeiskt met við tíðini 1:04.59 og 2:18.52.

Keldur

Slóðir úteftir 

Føðingar í 1989
Danskir svimjarar
Svimjarar á Summar-OL 2012
Svimjing á Summar-OL 2012, 400 metrar frí (menn)

Kappingin í 400 metrum frí í svimjing hjá monnunum á Summar-OL 2012 fór fram hin 28. juli 2012 í Aquatics Centre London.

Met

Áðrenn hesa kapping vóru heimsmetið og olympiska metið á 400 metrum frí hjá monnum hesi:

Hesi met vóru sett á Olympisku stevnuni:

Úrslit 
Olympiski meistarin, Park Tae-Hwan, var kolldømdur eftir innleiðandi riðlarnar fyri feil í startinum, men henda avgerð var tó broytt seinni sama dag, og hann slapp at svimja finaluna hóast alt, hetta hendi eftir at Koreanska Svimjisambandi kærdi avgerðina, og varð hon sum sagt gingin á møti. Hetta merkir so fyri føroyska Pál Joensen, at hann ikki gjørdist nummar 9 men nummar 10. Hann var tó álíkavæl sera tætt uppá at koma í finaluna, bara 11/100 av einum sekundi.

Innleiðandi

Finalan

Keldur 

Svimjing á Summar-OL 2012
Klaksvíkingur 10-mannafar

Klaksvíkingur er eitt føroyskt 10-mannafar, sum Klaksvíkar Róðrarfelag eigur. Klaksvíkingur er tað næst mest vinnandi 10-mannafarið í Føroyum, við 9 føroyameistarheitum. Klaksvíkingur gjørdist føroyameistari í 2006, 2009, 2011, 2012, 2013, 2015, 2017, 2021 og 2022. Báturin varð smíðaður í 2002 og latin felagnum av JFK Trol og P/F Christian í Grótinum.

Yvirlit yvir menn ið hava róð við Klaksvíkingi frá 2002 til 2022. 

Niðanfyri sæst yvirlit yvir, hvør ið hevur róð við Klaksvíkingi á hvussu nógvum stevnum og hvussu ofta teir hava verið við til at vunnið eina stevnu. Yvirlitið er frá heimasíðuni hjá Norðlýsinum, sum upplýsir, at keldurnar til yvirlitið eru heimasíðan hjá Havnar Róðrarfelag drekin.fo og fyrrverandi nevndarlimir hjá KRF.

Ymisk hagtøl um menn ið hava róð við Klaksvíkingi 
Niðanfyri sæst eitt yvirlit yvir, hvørjir rógvarar hava róð flest FM stevnur, hvørjir hava vunnið flest FM stevnur og hvørjir hava vunnið flest føroymeistarheitir við Klaksvíkingi.

Keldur 

Kappróðrarbátar
Klaksvíkar Róðrarfelag
David Carry

David Carry (føddur 8. oktober 1981 í Aberdeen) er ein skotskur svimjari, sum er kvartur føroyingur. Omma hansara er úr Klaksvík. Hann svimur best í frísvimjing. Hann hevur umboða Skotland á Commonwealth Games í 2002, 2006 og 2010. Í 2006 vann hann gull á hesum leikum í 400 metrum frí og í 400 metrum blandað. David hevur umboða Stórabretland á Summar-OL 2008 í 400 metrum frí og 4x200 metrar frí og á Summar-OL 2012 í 400 metrar frí. Hann gjørdist nummar 7 í innleiðandi við tíðini 3:47.25 og kom í finaluna. Hann svam við tíðini 3:48.62 í finaluni og gjørdist nummar 7. Føroyski Pál Joensen svam í somu kapping, hann gjørdist nummar 10.

Persónligu bestu tíðir og met

Keldur

Slóðir úteftir 

Skotskir svimjarar
Svimjarar á Summar-OL 2008
Svimjarar á Summar-OL 2012
Svimjing á Summar-OL 2012, 4 x 200 metrar frí hjá monnum

Svimjikappingin í 4 × 200 metrar frí hjá monnunum á Summar-OL 2012 fór fram hin 31. Juli á London Aquatics Centre. Ongi nýggj heimsmet vóru sett í hesi kapping.

Úrslit

Innleiðandi

Finalan

Keldur 

Svimjing á Summar-OL 2012
Caroline Wozniacki

Caroline Wozniacki (fødd 11. juli 1990 í Odense) er ein danskur tennisleikari, sum hevur fingið bestu ranglista plaseringina hjá donskum tenniskvinnum í einmansleiki, tá hon hin 11. oktober 2010 náddi fyrsta plássið á WTA Tour. Foreldrini hjá Caloline eru úr Póllandi, men tey fluttu til Danmarkar at búgva, og Carolina er fødd og uppvaksin í Danmark. Hon fekk í boðið at gerast landsliðsleikari fyri Pólland, men takkaði nei.

Lívsleiðin innan tennis

2004-2007 
Í 2004 vann hon danska meistaraheiti hjá teimum vaksnu, sjálvt um hon bert var 14 ára gomul. Sama ár varð hon kosin sum "Årets Fund", sum er elsti ítróttarheiður í Danmark, nú á døgum er tað Team Danmark, sum letur heiðurin. Í desember 2005 vann hon ungdómskappingina Orange Bowl, sum innan ungdómstennis verður mett sum tað óalmenna heimsmeistarakappingin. Í juli 2006 vann Wozniacki sum tann fyrsti dani í nærum 60 ár eitt Wimbledon-heitið (gentu einmansleikur). Sama ár kom hon í finaluna í kappingini Australian Open (gentu einmansleikur). Hon vann heiðurin "Ársins ungdómsleikari" í 2006.

2008 
Í 2008 vann hon tríggjar ferðir WTA heitið í tenniskappingum. Fyrstu ferð var í kappingini Nordea Nordic Light Open í Stockholm 3. august. Síðan luttók hon á Summar-OL 2008, har hon bleiv sligin út í triðju rundu av Elena Dementieva, sum seinni vann OL.  23. august vann hon 600.000 $ í WTA-kappingini Pilot Pen Tennis í New Haven, USA. August mánaður endaði við, at hon náddi til fjórðu rundu í US Open. 28. september vann hon saman við Anabel Medina Garrigues sítt fyrsta WTA-heitið í tvímansleiki, tá tær báðar vunnu finaluna í China Open móti einum kinverskum parið.
5. oktober vann Caroline Wozniacki sítt 3. WTA-heitið - hesaferð í Japan. Í november 2008 luttók Caroline í Nordea Danish Open í sínum føðibýi Odense. Hon vann kappingina uttan stórvegis mótstøðu.

2009 
Tað fysta týdningarmikla úrslitið í 2009 var, tá Wozniacki náddi kvartfinaluna í einari kapping í Sydney. Hon spældi kvartfinaluna móti Serena Williams og tapti eftir at hava havt tríggjar dystarbóltar (matchbóltar).

2012 
Caroline Wozniacki luttók á Summar-OL 2012 í London og vann tríggjar tær fyrstu rundurnar móti Anne Keothavong, Yanina Wickmayer og Daniela Hantuchová. Hon møtti Serena Williams í kvartfinaluni og tapti dystin og kom tí ikki víðari.

Keldur

Slóðir úteftir 

 almenna heimasíðan hjá Caroline Wozniacki
 profilurin hjá Caroline Wozniacki á WTA Tour almennu heimasíðu

Føðingar í 1990
Tennisleikarar úr Danmark
Luttakarar á Summar-OL 2008
Luttakarar á Summar-OL 2012
Sker

Eitt sker er eitt petti av landi, sum ikki er leyst frá jørðini og hevur hav til allar síður. Eitt sker er minni enn ein hólmur og ikki so høgt sum ein stakkur og nógv minni enn ein oyggj. Í Føroyum eru nógv sker at finna rundan um Suðuroynna og rundan um Mykines og Mykineshólm. Í Noregi og Svøríki eru nógvar oyggjar, hólmar og sker fram við strondini. Á føroyskum nevna vit hesi sker fyri Norski Skergarðurin og Svenski Skergarðurin. Orðir sker er norðurlendskt og finnist eisini á hinum norðurlendsku málunum. Orðið finnist eisini á enskum, skerry, men tað kemur úr norðurlendskum.

Myndir

Keldur 

Landafrøði
Svimjing á Summar-OL 2012 - 1500 metrar frí (menn)

Svimjingin í 1500 metrum frí hjá monnum á Summar OL 2012 fór fram 3. – 4. august á London Aquatics Centre. Føroyski Pál Joensen svam fyri Danmark í hesi kapping.

Úrslit

Innleiðandi

Finala

Keldur 

Svimjing á Summar-OL 2012
Rhodesia

Rhodesia var ein ikki viðurkendur státur í syðra Afrika, tíðarskeiðið 1965 - 1979, sum í 1980 gjørdist Tjóðveldið Simbabvi (Zimbabwe).

Afrika